  Майя Бывальцева Удмуртиысь спортсменъёс Россилэн командаеныз ӵош Следж-хоккеен шудонъя континетлэсь кубоксэ утӥзы. Со сярысь элькунысь Спортъя дасяськонъя центрлэн «ВКонтакте» мерлыко вотэсысь огиназ ивортэмын. Ӵошатсконъёс Сочиын 31-тӥ куартолэзьысен 4-тӥ инвожоозь ортчизы. Йӧ вылэ Россилэн кык командаез, Германиысь но Словакиысь следж-хоккеистъёс потӥзы. Россилэн нырысетӥ командаяз Удмуртиысь Дмитрий Галкин, Евгений Петров, Иван Кузнецов, Владимир Каманцев пыриськизы. Шудӥсьёс одӥг пумиськонзэс но ӧз келялэ. Кыкетӥ интыын Россилэн 2-тӥ командаез, кытын озьы ик Удмуртиысь спортсменъёс но шудӥзы. Куинетӥ инты Германиысь следж-хоккеистъёс басьтӥзы. Ватсалом, 2016-тӥ арын Россиысь паралимпиецъёсты калыккуспо ӵошатсконъёслэсь, со пӧлын Паралимпи шудонъёслэсь, палэнтэм бере кунлэн сборноез понна та нырысетӥез калыккуспо вожвылъяськон.  Тодэ вайытом, Удмуртиын 7-14 аресъем пиналъёслэсь следж-хоккеен шудонъя командазэс кылдытозы. Тегъёс: Спорт Следж-хоккей Сочи Удмуртия  